El Govern de la Generalitat va aprovar el 20 de novembre de 2012 el Pla estratègic de polítiques de dones 2012-2015, la missió del qual és fomentar totes les actuacions del Govern en aquest àmbit mitjançant la incorporació de la perspectiva de gènere i de les dones, per tal d'assolir la igualtat efectiva de dones i homes, prevenir i actuar contra la violència masclista i aconseguir avenços en la seva eradicació definitiva.
En aquest moment s'està treballant en l'elaboració del Pla estratègic de polítiques d'igualtat 2019-2022
D'acord amb les directrius marcades per la DGR, la composició dels tribunals avaluadors de les sol·licituds de les beques i ajuts gestionats per l'Agència de Gestió d'Ajuts Universitaris i de Recerca (AGAUR) és equilibrada entre homes i dones.
En matèria d'ajuts de caràcter col·lectiu, d'acord amb les directrius marcades per la DGR, l'AGAUR valora com a trets positius el nombre de dones dels grups de recerca sol·licitants, que una dona n'exerceixi la direcció o que la recerca estigui relacionada amb qüestions de gènere.
A més, per la seva banda i per tal de proposar mesures de caràcter divers adreçades a promoure la igualtat d'oportunitats per a les dones investigadores a Catalunya, l'any 2005 des de l'AGAUR va ser elaborat el document Dones i ciència: Pla d'Acció a Catalunya.
La col·lecció de contes, que s'edita des de l'any 2007, té per objectius donar a conèixer la recerca que es fa a Catalunya i fomentar les vocacions científiques entre els més petits (alumnes de 3r i 4rt de primària).
Cada conte es centra en una investigació feta per un grup de recerca universitari o per un centre de recerca català, qu � e assessora el conte.
Els contes estan disponibles en versió digital a l'abast de tothom i en paper per a escoles, biblioteques i aules hospitalàries.
Els contes volen complementar la feina que es duu a terme habitualment a les escoles, i per això s'hi ha volgut integrar elements que aporten valors relacionats, entre altres, amb la igualtat de gènere, els mitjans de transport i els hàbits alimentaris.
Els contes van acompanyats d'una guia didàctica que serveix d'orientació als professors a l'hora de desenvolupar a l'aula activitats interactives que es poden dur a terme al web.
Fins ara s'han publicat 25 contes de la Laura i en Joan.
Alguns indicadors de l'any 2018:
Es van dur a terme 82 sessions a les escoles, en les quals es fa una dramatització i una activitat didàctica a partir d'un conte.
També es van fer 12 sessions no presencials, amb unes "maletes pedagògiques" que compten amb jocs didàctics relacionats amb un conte.
Consolidar el projecte de contacontes amb una nova activitat sobre la qualitat alimentària, mantenir les sessions fetes amb la maleta pedagògica, i publicar un nou conte amb la respectiva guia didàctica amb activitats interactives.
El 2015 es va desenvolupar un joc educatiu que divulga entre els més joves la figura de Dolors Aleu (1857–1913), metgessa catalana que va ser la primera dona llicenciada a l'estat espanyol.
S'hi exposen les dificultats que teni � en les dones per accedir a la universitat, el context històric de l'època i altres temes de medicina adaptats per a estudiants de primària, en el marc dels carrers de la Barcelona de finals del segle XIX.
L'any 2018 es va desenvolupar un nou joc sobre Creu Casas i Sicart (1913-2007), farmacèutica catalana, professora de la Universitat de Barcelona i la primera titular de la càtedra de botànica de la Universitat Autònoma de Barcelona (1971-1983), guardonada amb la medalla Narcís Monturiol (1983) per la seva aportació decisiva al desenvolupament dels estudis criptogàmics.
Els jocs s'emmarquen dins la col·lecció de videojocs educatius Personatges en joc, que té com a objectius donar a conèixer personatges rellevants de la història de la ciència i la tècnica de Catalunya i fomentar les vocacions científiques entre els més petits.
En la 2a edició del concurs Científics en joc les escoles participants van haver de dissenyar un videojoc sobre una científica catalana.
En la 3a edició, dedicada a la química, nou dones investigadores (d'un total de 19 participants) van protagonitzar els videojocs.
El concurs Científics en joc és un concurs de disseny de jocs obert a les escoles, pels cursos de 5è de primària.
Cada escola pot presentar una proposta de joc sobre un personatge històric o actual rellevant en l'àmbit científic català.
Durant la primera fase del projecte les escoles han de fer un treball sobre els elements que té un videojoc, prenent com a referència la col·lecció de videojocs "Personatges en joc", i a partir d'un manual han de fer la seva pròpia proposta de videojoc, triar el personatge, descriure els aprenentatges del joc, la narrativa que tindrà, i la línia gràfica, etc.
Un cop fetes les propostes, en una segona fase, un jurat format per professionals del món de la divulgació científica i els videojocs seleccionarà les millors propostes presentades.
El videojoc guanyador serà programat per alumnes de grau universitari de videojoc de la UPC de Terrassa.
Passejades per la ciència i la història a Barcelona són una iniciativa de la Secretaria d'Universitats i Recerca que vol aproximar la història de la ciència i la tècnica de Barcelona.
Són cinc propostes que tenen per objecte apropar els carrers i els personatges de la ciutat que han participat en la seva evolució científica i l'han impulsada.
Un dels circuits està destinat a les Dones de ciència de la ciutat.
Podeu accedir als vídeos del circuit des dels següents enllaços:
Durant els anys 2006 i 2007 es van dur a terme les Accions CAT, petites recreacions de la història de la ciència.
Són espectacles de 10 minuts de gran rigor històric i amb els quals podrem conèixer personatges, esdeveniments i escenaris protagonistes de la ciència al llarg dels anys.
Dues de les deu accions programades estan destinades a científiques catalanes: na Francesca de Barcelona, metgessa medieval, i Martina Castells, segona doctora en medicina de l'Estat espanyol (9 octubre 1882).
La Secretaria d'Universitats i Recerca i l'Institut Català de les Dones, en el marc dels Premis Recerca Jove, cofinancen el Premi Reginó al millor treball de recerca en relació amb les dones i les seves aportacions a la societat.
Els Premis Recerca Jove inclouen un reconeixement per al millor treball sobre les dones i les seves aportacions, així com el centre d'educació secundària que hagi destacat per haver impulsat l'interès en aquesta temàtica.
Cal esmentar que han estat diverses les científiques a qui ha estat atorgat el Premi Nacional de Recerca: Lourdes Ibáñez (2014) i Licia Verde (2018).
S'ha vetllat i es vetlla per tal que el web i totes les publicacions gestionades des de la Direcció General de Recerca, com ara el butlletí electrònic RECERCAT, no emprin un llenguatge sexista ni androcèntric, en sintonia amb les indicacions de la Guia d'usos no sexistes de la llengua en els textos de l'Administració de la Generalitat de Catalunya, publicada l'any 2011 com a resultat de l'adaptació dels criteris publicats a l'opuscle Marcar les diferències: la representació de dones i homes a la llengua (2005) i al document Acord sobre l'ús no sexista de la llengua (2010).
La guia conté recomanacions aplicables en els textos de l'Administració de la Generalitat de Catalunya. �
En la convocatòria d'ajuts per donar suport a les activitats dels grups de recerca de Catalunya (SGR 2017) van ser reconeguts un total de 30 grups de recerca que tracten qüestions relatives a dones i al gènere (7 reconeguts, i 23 reconeguts amb finançament), en els quals treballen un total de 192 investigadores i 117 investigadors.
Els 23 grups reconeguts amb finançament rebran 1.511.906 euros durant el període 2017-2020.
L'apartat Dones i ciència del web de la Direcció General de Recerca fonamentalment té per objectiu contribuir a la visibilització de la tasca duta a terme en l'àmbit de la recerca per le � s dones vinculades a la ciència i la tecnologia.
A banda de recollir les actuacions més destacades desplegades per afavorir la igualtat en l'àmbit de la recerca, el web mostra tot un seguit de recursos (documents i enllaços) relacionats amb la temàtica de les dones científiques i tecnòlogues.
També cal destacar un apartat destinat a les dones que han propiciat l'avenç de la dona en el món científic al llarg de la història, tant al nostre país com més enllà de les nostres fronteres.
Al llarg del 2019 es durà a terme una ampliació del lloc web, que inclourà dos nous apartats: un espai sobre Actualitat (amb notícies, articles d'opinió, vídeos i entrevistes) i una pàgina web destinada a les unitats d'igualtat de les universitats catalanes.